अश्लील व्हिडिओ प्रकरण : राज कुंद्राविरोधात कारवाईचा फास; ईडीने दाखल केला गुन्हा

Mahaenews A link to your homepage with your site title as anchor text
मुंबई : अभिनेत्री शिल्पा शेट्टी हिचा पती आणि उद्योजक राज कुंद्रा (Actress Shilpa Shetty Husband Raj Kundra) पुन्हा एकदा अडचणीत आला आहे. अश्लील व्हिडिओ प्रकरणात सक्तवसुली संचालनालय अर्थात ईडीने राज कुंद्रा याच्याविरोधात मनी लॉन्ड्रिंगचा गुन्हा दाखल केला आहे. मुंबई पोलिसांनी या प्रकरणात २०२१ मध्येच गुन्हा दाखल केला होता. त्यानंतर आता ईडीनेही कारवाईचा फास आवळण्यास सुरुवात केली आहे.

गुन्हे शाखेने फेब्रुवारी २०२१ मध्ये पॉर्न फिल्मचे चित्रीकरण केल्याप्रकरणी गुन्हा दाखल करत तपास करण्यास सुरुवात केली होती. या तपासामध्ये राज कुंद्राचे नाव सातत्याने पुढे आले. त्यामुळे पोलिसांनी त्यादृष्टीने तपास केला. या तपासात राज कुंद्रा हाच ‘मास्टरमाइंड’ असल्याचं समोर आल्यानंतर त्याला अटक करण्यात आली होती.

पॉर्न फिल्मचं चित्रीकरण आणि राज कुंद्रा; नेमकं काय आहे प्रकरण?

राज कुंद्रा आणि त्याच्या ब्रिटनमध्ये राहणाऱ्या भावाने मिळून ‘केनरिन’ नावाची कंपनी स्थापन केली होती. भारतातील सायबरच्या विशेष कायद्यातून वाचण्यासाठी त्यांनी या कंपनीची नोंदणी परदेशात केली होती. या कंपनीच्या पेड अॅपद्वारे पॉर्न सिनेमे दाखवले जायचे. या पॉर्न फिल्मचे चित्रीकरण भारतामधील हॉटेल्सच्या रूममध्ये, भाड्याने घरे घेऊन केले जात. यात काम करणाऱ्या मॉडेल्सना मोठ्या सिनेमांमध्ये काम देण्याचे आमिष दाखवून या पॉर्न फिल्ममध्ये त्यांच्याकडून काम करवून घेतले जायचे. हे सर्व चित्रीकरण झाल्यानंतर तयार झालेल्या या पॉर्न फिल्म वी ट्रान्सफरद्वारे परदेशात पाठवल्या जायच्या.

राज कुंद्राने काय म्हटलं होतं?
‘माझ्या प्रॉडक्शन हाऊसने बनवलेले व्हिडिओ कामुक असू शकतात, परंतु त्यात कोणतीही शारीरिक किंवा लैंगिक क्रिया दाखवण्यात आलेली नाही. पॉर्न प्रकरणात ते व्हिडिओ मोडत नाहीत. तपास यंत्रणांनी कामुक आणि प्रौढ व्हिडिओ यांमधील फरक समजून घेणे आवश्यक आहे,’ असं म्हणत राज कुंद्राने आपली बाजू मांडली होती.